
Pirkimo spec. sąlygų
2 priedas

KURSUOK SOCIALINĖS REKLAMOS TRANSLIACIJŲ VIEŠUOSIUOSE EKRANUOSE PIRKIMO TECHNINĖ SPECIFIKACIJA

ĮVADINĖ INFORMACIJA

1. Europos socialinio fondo agentūra įgyvendina komunikacijos kampaniją, kurios tikslas yra aktualizuoti Mokymosi visą gyvenimą temą, skatinti suaugusius labiau domėtis galimybėmis plėsti profesines kompetencijas, tobulinti įgūdžius, taip pat didinti švietimo platformos Kursuok.lt žinomumą. Kursuok švietimo platforma sukurta įgyvendinant projektą „Mokykis visą gyvenimą!“, kuris skirtas skatinti suaugusiųjų mokymąsi visą gyvenimą, kuriant vieningą mokymosi visą gyvenimą informacinę sistemą ir sukuriant mokymosi galimybes.
2. Tikslinė auditorija: 18-65 m. Lietuvos gyventojai.
3. Sąvokos:  
· Perkančioji organizacija – Europos socialinio fondo agentūra (toliau – Perkančioji organizacija).
· Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks Perkančiajai organizacijai Kursuok socialinės reklamos transliavimo viešuosiuose LCD ekranuose paslaugas (toliau – Paslaugos), ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas.
4. Šis pirkimas skaidomas į 2 atskiras pirkimo dalis. Tiekėjas gali pateikti pasiūlymą vienai ar abiems pirkimo objekto dalims.
5. Pirmai pirkimo daliai numatyta lėšų suma – ne daugiau kaip 25 000 EUR be PVM/įskaitant visus kitus Tiekėjui mokėtinus mokesčius.
6. Antrai pirkimo daliai numatyta lėšų suma – ne daugiau kaip 5 000 EUR be PVM/ įskaitant visus kitus Tiekėjui mokėtinus mokesčius.
7. Tiekėjui laimėjus viešojo pirkimo konkursą dėl abiejų pirkimo dalių, Perkančioji organizacija su Tiekėju gali sudaryti vieną viešojo pirkimo sutartį. 
8. Jei Tiekėjas nėra viešųjų ekranų, kuriuose siūlo transliuoti reklamą, valdytojas (nėra savininkas), jis laikomas subteikėju ir tokiu atveju, kartu su pasiūlymu, turi būti pateikti preliminarūs susitarimai, ketinimų protokolai arba kitokios formos dokumentai, pasirašyti kiekvienos susitarimo šalies vadovo arba jo įgalioto asmens, patvirtinantys, kad Tiekėjas turi reikiamus resursus įgyvendinti savo pasiūlyme nurodytas Paslaugas visa apimtimi ir sąlygomis. Jeigu susitarimą pasirašo įgaliotasis asmuo, privaloma pateikti galiojantį tokią teisę suteikiantį dokumentą.

I PIRKIMO OBJEKTO DALIS
KURSUOK SOCIALINĖS REKLAMOS TRANSLIACIJŲ LCD EKRANUOSE VIEŠAJAME TRANSPORTE PASLAUGOS

1. PIRKIMO OBJEKTAS IR REIKALAVIMAI PASLAUGOMS

1.1. Pirkimo objektas: Kursuok socialinės reklamos transliavimo LCD ekranuose, įrengtuose viešajame transporte, paslaugos (toliau – Paslaugos).
1.2. Paslaugos apima iki 15 sekundžių trukmės vaizdo klipo transliavimą LCD ekranuose, įrengtuose viešajame transporte (ne mažiau nei 800 ekranų per visą sutarties vykdymo laikotarpį).  Vaizdo klipą Tiekėjui pateiks Perkančioji organizacija.
1.3. Socialinė reklama turi būti rodoma ne mažiau nei 10-tyje skirtingų Lietuvos miestų (per dieną), iš kurių privalomi penki: Vilnius, Kaunas, Klaipėda, Šiauliai, Panevėžys, o kiti miestai gali būti parinkti paslaugų Tiekėjo. 
1.4. Vaizdo klipas turi būti transliuojamas darbo dienomis ir savaitgaliais nuo 7.00 val. iki 21.00 val. Transliacijų dažnumas: 1 ekrane/1 dieną – ne mažiau nei 70 parodymų.
1.5. Preliminarus reklamos transliavimo dienų skaičius: 40 kalendorinių dienų. 
1.6. [bookmark: _Hlk200707486]Transliacijos dienos turėtų būti vykdomos pagal Perkančiosios organizacijos pasirinktą ir su Tiekėju iš anksto suderintą grafiką. Transliacijos gali būti skaidomos, pavyzdžiui, reklamą transliuojant kas dvi savaites, po vieną savaitę per mėnesį ir pan. 
1.7. [bookmark: _Hlk200698065]Paslaugų teikimo laikotarpis – ne ilgiau nei 12 mėnesių nuo sutarties pasirašymo dienos. 
1.8. Paslaugos pradedamos teikti per 7 darbo dienas nuo Užsakymo pateikimo (el. paštu) dienos. Perkančioji organizacija ir Tiekėjas kartu pasitvirtina Paslaugų teikimo grafiką pagal pateiktą Užsakymą, kuriame turi būti nurodomi paslaugų teikimo terminai. Perkančiosios organizacijos prašymu (el. paštu) šis transliacijų grafikas gali būti pakoreguotas.
1.9. Kiekvieną kartą, suteikus paslaugas pagal pateiktą Užsakymą, Tiekėjas Perkančiajai organizacijai turės pateikti suteiktų paslaugų ataskaitą, kokiuose miestuose, kiek ekranų ir kokiu dažnumu buvo transliuojami vaizdo klipai. Apmokėjimas bus vykdomas už faktiškai per mėnesį suteiktas paslaugas. 

2. [bookmark: _Hlk149913285]PIRKIME TAIKOMI APLINKOS APSAUGOS KRITERIJAI:

2.1. Perkančioji organizacija, vadovaudamasi Aplinkos apsaugos kriterijų, kuriuos Perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu (toliau - Aprašas), ir siekdama įgyvendinti Aprašo punktą: 4.4.3. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).
_________________

II PIRKIMO OBJEKTO DALIS
KURSUOK SOCIALINĖS REKLAMOS TRANSLIACIJŲ PARDUOTUVIŲ EKRANUOSE PASLAUGOS

1. PIRKIMO OBJEKTAS IR REIKALAVIMAI PASLAUGOMS

1.1. Pirkimo objektas: Kursuok socialinės reklamos transliavimo LCD ekranuose, įrengtuose parduotuvėse, paslaugos (toliau – Paslaugos).
1.2. Paslaugos apima iki 15 sekundžių trukmės vaizdo klipo transliavimą LCD ekranuose, įrengtuose maisto prekių parduotuvėse, pageidautina - prie kasų. Vaizdo klipą Tiekėjui pateiks Perkančioji organizacija.
1.3. Kursuok socialinė reklama parduotuvių ekranuose turi būti transliuojama ne mažiau nei 10-tyje skirtingų miestų Lietuvoje (per 1 dieną), ir turi apimti ne mažiau nei 190 ekranų prekybos centruose (per visą sutarties vykdymo laikotarpį).
1.4. Transliacijų intensyvumas: ne mažiau nei 140 parodymų per 1 ekraną/1 dieną.
1.5. Vaizdo klipai turi būti transliuojami nuo ryto iki vakaro: pradedami transliuoti ne anksčiau 6.30 val. ir ne vėliau nei 8.00 val. (išskyrus atvejus, jei parduotuvė atidaroma vėliau) ir baigiami ne anksčiau nei 20.00 val. (išskyrus atvejus, kai parduotuvė uždaroma anksčiau), bet ne vėliau nei 22 val. Jei parduotuvės darbo laikas trumpesnis, transliavimo kiekis nemažėja.
1.6. Preliminarus reklamos transliavimo dienų skaičius: 125 kalendorinių dienų.  
1.7. Transliacijos dienos turėtų būti vykdomos pagal Perkančiosios organizacijos pasirinktą ir su Tiekėju iš anksto suderintą grafiką. Transliacijos gali būti skaidomos, pavyzdžiui, reklamą transliuojant kas dvi savaites, kas antrą mėnesį ir pan.
1.8. Paslaugų teikimo laikotarpis – ne ilgiau nei 12 mėnesių nuo sutarties pasirašymo dienos.
1.9. Paslaugos pradedamos teikti Per 7 darbo dienas nuo Užsakymo pateikimo (el. paštu) dienos. Perkančioji organizacija ir Tiekėjas kartu pasitvirtina Paslaugų teikimo grafiką, pagal pateiktą Užsakymą, kuriame turi būti nurodomi paslaugų teikimo terminai. Perkančiosios organizacijos prašymu (el. paštu) šis transliacijų grafikas gali būti pakoreguotas. 
1.10. Kiekvieną kartą suteikus paslaugas pagal pateiktą Užsakymą, Tiekėjas Perkančiajai organizacijai turės pateikti suteiktų paslaugų ataskaitą, kurioje turės nurodyti, kokiuose miestuose, kokiose konkrečiai parduotuvėse buvo rodyti vaizdo klipai, kokiu laiku ir intensyvumu. Apmokėjimas bus vykdomas už faktiškai per mėnesį suteiktas paslaugas.

2. PIRKIME TAIKOMI APLINKOS APSAUGOS KRITERIJAI

2.1. Perkančioji organizacija, vadovaudamasi Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu (toliau - Aprašas), ir siekdama įgyvendinti Aprašo punktą: 4.4.3. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).
_________________


